এবিসিডি: আমেরিকান-বর্ন কনফিউজড দেশি
ABCD: আমেরিকান-বর্ন কনফিউজড দেশি হল একটি ২০১৩ সালে মুক্তিপ্রাপ্ত ভারতীয় মালয়ালম-ভাষার ব্ল্যাক কমেডি ফিল্ম যা মার্টিন প্রাক্কাট পরিচালিত, থামেন্স ফিল্মসের ব্যানারে শিবু থামিনস প্রযোজিত। এতে অভিনয় করেছেন দুলকার সলমান, জ্যাকব গ্রেগরি, অপর্ণা গোপীনাথ এবং টোভিনো থমাস। চলচ্চিত্রটির সঙ্গীত পরিচালনা করেছেন গোপী সুন্দর, সিনেমাটোগ্রাফি পরিচালনা করেছেন জোমন টি. জন। চলচ্চিত্রটি দুই তরুণ আমেরিকান মালয়ালীর কেরালায় যাত্রার কথা বলে। সিনেমাটির নাম ABCD হয়েছে আমেরিকান-বর্ন কনফিউজড দেশি—এই শব্দবন্ধনীর উপর ভিত্তি করে। আল্লু সিরিশ অভিনীত একই নামে তেলেগুতে ফিল্মটি রিমেক করা হয়েছিল।